Bimini

Bimini er en øygruppe og et distrikt i Bahamas. Det er det vestligste av Bahamas' distrikter og består av en rekke øyer rundt 80 kilometer rett øst for Miami. Øyene har et areal på 28 km². Ved folketellingen i 2022 hadde distriktet  innbyggere.

Øygruppen Bimini består av tre hovedøyer pluss en rekke mindre øyer og holmer. Biminis største øyer er North Bimini, South Bimini og East Bimini. Blant de mindre øyene er Gun Cay, North Cat Cay, South Cat Cay og Ocean Cay. Distriktet Bimini omfatter også Cay Sal Bank, som ligger over 100 kilometer lenger sør. Selv om det administrativt er en del av Bimini så er det geografisk ikke en del av Biminiøyene.

North Bimini er cirka 11 kilometer lang og bare rundt 200 meter bred på det smaleste. Her ligger Alice Town, som er senter for turistvirksomheten på øya. Alice Town består av en samling av butikker, restauranter og barer langs en vei kalt «The King's Highway». Nord for Alice Town ligger Bailey Town, hvor de fleste av øyas innbyggere bor. South Bimini har en flystripe og to hoteller. 

Bimini er kjent for fisking, og mange fra Florida pleier å reise over med båt for å fiske og nyte nattelivet på øya.

Takduken Bimini top som brukes i båter er oppkalt etter Bimini.

 Referanser 

 Eksterne lenker 


Kategori:Bahamas' distrikter
Kategori:Øyer på Bahamas